เราไม่มั่นใจว่าตัวเองเป็นโรคซึมเศร้ารึป่าวอ่ะค่ะ พอเราอยู่คนเดียวเราชอบร้องไห้แบบมากๆ บางครั้งแม่ก้ว่าเราด้วยคำที่เค้าไม่คิดว่าเราจะไม่คิดมาก เช่น อุบาด ปัญญาอ่อน จนเราชอบคิดมาก ขี้กังวล เริ่มเบื่ออาหาร พ่อเราชอบบังคับเรา บางครั้งเราก็ทนแรงกดดันไม่ไหวตอนขึึ้นมอต้นพ่อเราให้เราไปเรียนรร.ประจำ ตอนแรกก็ไม่ยอมคือตอนนั้นรู้สึกอยากตายบ้าง แต่พอเข้าไปทำให้เรารู้สึกว่าเราเกมส์กับเพื่อนมากกว่าพ่อแม่อ่ะค่ะ
สวัสดีค่ะ โรคซึมเศร้าเป็นโรคความผิดปกติทางอารมณ์ชนิดหนึ่ง อาการคือเก็บตัวมากขึ้น ไม่อยากออกไปทำงานหรือเข้าสังคม ทำอะไรที่เคยชอบทำก็ไม่สนุก พฤติกรรมการกินการนอนก็เปลี่ยนแปลงไปจากเดิม โดยมักจะสัมพันธ์กับเหตุการณ์ที่เปลี่ยนแปลงไปในชีวิต หรือความกดดันที่มีส่วนใหญ่แล้วคนปกติก็จะมีภาวะซึมเศร้าได้ ซึ่งไม่จัดเป็นโรค หลังจากได้พักผ่อนคลายอารมณ์ส่วนใหญ๋ก็จะดีขึ้นได้ แต่ถ้าเป็นเรื้อรังตลอดเกิน 2 สัปดาห์ อาจจัดว่าเป็นโรคดังนั้นควรสังเกตอาการตัวเองอย่างใกล้ชิด หากเข้าข่ายดังกล่าวมา เป็นติดต่อกันต่อเนื่องเกิน 2 สัปดาห์ ไม่มีช่วงที่ดีขึ้น ควรแจ้งให้ผู้ที่ดูแลทราบ อาจจะเป็นครูที่โรงเรียนเพื่อนำไปสู่การไปพบแพทย์ต่อไปเบื้องต้นพยายามหาสิ่งที่ชอบทำ ไม่คิดหรือกังวลมากจนเกินไป อยู่กับปัจจุบันให้มากที่สุด